Priten Reforma në Sistemin e Imigracionit të SHBA 
Reformat e Sistemit të Imigracionit të SHBA Ndiqen nga Komuniteti Aziatiko-jugor
Ndërkohë që ligjvënësit Amerikanë debatojnë mbi reformën e sistemit të emigracionit, përafërsisht 11 milionë imigrantët pa dokumente po shpresojnë për një marrëveshje. Midis tyre janë njerëzit pa dokumenta nga Azia e jugut. Sadia ishte fëmijë diplomati dhe erdhi në Shtetet e Bashkuara 14 vite më parë. Por ajo akoma nuk është një banore e ligjshme. Sadia bisedoi me Zërin e Amerikës por këmbënguli që emri i saj të ndryshohej dhe fytyra e saj të mos dukej qartë. Sadia, e cila punon në biznesin e kredive, nuk i përshtatet klishesë të imigrantëve që hyjnë në vend në mënyrë të paligjshme dhe që këkojnë punë të rëndomta. Manar Waheed përfaqëson një grup që përkrah imigrantët nga Azia e jugut. Ekspertët pranojnë faktin që nuk është e mundur të dëbohen të gjithë imigrantët. Projektligji për reformën e imigracionit po konsiderohet në kongres, dhe propozon një proces për të përfshirë të gjithë në një sistem. Të hënën, senati miratoi një amendament për projektligjin që do të përforcojë sigurinë përgjatë kufirit midis SHBA-së dhe Meksikës. Kjo ishtë një lëvizje e cila ka për qëllim rritjen mundësive për miratimin e projektligjit në kongres. Demetrios Papademetriou, nga Instituti i Politikës së Migracionit të Uashingtonit, mbështet rregjistrimin e të gjithë imigrantëve pa dokumenta. Regjistrimi gjithashtu do të lejojë autoritet të përcaktojnë cilët nga imigrantët e padokumentuar nuk kanë histori krimesh. Demetrios Papademetriou thotë që SHBA ka nevojë për një sistem më të mirë imigracioni. Të gjithë tani e kanë vemendjen tek Kongresi në pritje të votimit.